text: 2000 vil bevare "Bispen" 
  08 september 2010 kl. 08.22
  En borgergruppe i Haderslev har startet en underskriftindsamling til støtte for Aktivitetshusets værksteder. I dag onsdag modtager kommunen de 2.000 underskrifter.
  "Bispen" med diverse værksteder i aktivitetshuset, mødelokaler, cafe, det lokale spillested og øvelokaler, bibliotek og byhistorisk arkiv skal spare.
  Borgergruppen mener, at det vil være fatalt og arbejder for at bevare værkstederne og spillestedet i den eksisterende form og standard med lønnet arbejdskraft.
  